Author: Benedikovičová Stanislava
Company: Slovenskej Republiky

„MOŽNO SPRÍSTUPNIŤ“

Predkladacia  správa

	Návrh na odvolanie a vymenovanie generálneho riaditeľa Tlačovej agentúry Slovenskej republiky – Slovakia  sa predkladá na základe zákona č. 81/1992 Zb. o Česko-slovenskej tlačovej kancelárii Slovenskej republiky.

	Podľa § 5 ods.  1 a 2 zákona č. 81/1992 Zb.  za činnosť Tlačovej agentúry Slovenskej republiky – Slovakia zodpovedá generálny riaditeľ, ktorého vymenúva a odvoláva vláda Slovenskej republiky.

	Podľa § 21 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov je Tlačová agentúry Slovenskej republiky – Slovakia príspevkovou organizáciou, ktorá je zriadená na základe zákona. Vo vzťahu k nej funkciu zriaďovateľa vykonáva Ministerstvo kultúry Slovenskej republiky, na ktorého rozpočet je zapojená finančnými vzťahmi.

Podľa § 5 zákona č. 552/2003 Z. z. o výkone práce vo verejnom záujme miesto vedúceho zamestnanca, ktorý vykonáva funkciu štatutárneho orgánu a ktorého vymenuje kolektívny orgán, nie je potrebné obsadzovať výberovým konaním.

	Vychádzajúc zo skutočnosti, že pán Peter Nedavaška požiadal listom č. 784- OGR/2007/58 dňa 30. marca 2007 o uvoľnenie z funkcie generálneho riaditeľa  Tlačovej agentúry Slovenskej republiky – Slovakia, predkladá sa návrh na vymenovanie za generálneho riaditeľa Tlačovej agentúry Slovenskej republiky – Slovakia  Jaroslava Rezníka.

	Navrhovaný kandidát spĺňa kritériá, ktoré na generálneho riaditeľa kladie zákon a svojimi odbornými znalosťami a skúsenosťami spĺňa predpoklady na úspešné plnenie funkcie v Tlačovej agentúre Slovenskej republiky – Slovakia. 
	Navrhovaný kandidát súhlasí so svojou kandidatúrou.
Na základe § 9 ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov, ako aj s prihliadnutím na ochranu osobných údajov podľa zákona č. 428/2002 Z. z. o ochrane osobných údajov v znení neskorších predpisov, navrhujem osobné údaje uvedené v životopise nesprístupňovať.

Materiál, vzhľadom na jeho charakter, nebol predložený na medzirezortné pripomienkové konanie.
Predkladaný materiál nemá finančný, ekonomický, environmentálny vplyv, vplyv na zamestnanosť a na podnikateľské prostredie.